Vlădoiu a debutat la echipa națională la data de 14 noiembrie 1992, într-un meci împotriva Cehoslovaciei. A evoluat pentru naționala de fotbal a României în 28 de meciuri, marcând două goluri în tricoul echipei naționale. Vlădoiu a făcut parte din loturile României pentru Campionatul Mondial din 1994 și pentru Campionatul European din 1996, dar va rămâne memorabil datorită unui gest nesportiv dint-un meci disputat împotriva Elveției, la Mondialul American. Atunci, la doar câteva zeci de secunde după ce a intrat pe teren, Vlădoiu a primit cartonașul roșu, în urma unei intrări extrem de dure asupra elvețianului Cristophe Ohrel.